Die tweede opsie sou wees om die eienaarskap van die betrokke erf na deeltitel eienaarskap te omskep. Hiervoor is geen toestemming van owerheidsweë nodig nie en daar word selde voorwaardes in titelaktes opgelê wat so 'n omskakeling verbied. Met so ‘n omskakeling word die uitdagings wat met 'n fisiese onderverdeling verband hou, meestal ondervang. Die proses is nie net relatief vinnig nie, maar ook nie besonders duur nie. Die omskakeling na deeltitel kan óf onderneem word as die konstruksie van die tweede woning voltooi is, óf reeds voordat daar met enige konstruksie begin is. In laasgenoemde geval word daar bloot 'n "reg van uitbreiding" geskep wat verkoop en oorgedra kan word. Die laasgenoemde behels die proses om die reg om die tweede woning te bou, met behoorlik gedetailleerde bouplanne van die voorgestelde woning by die aktekantoor in te dien, wat verseker dat die nuwe huis nie anders daar sal uitsien as wat op die bouplan wys nie. Deur die gebruik van eksklusiewe gebruiksgebiede word elke eienaar se regte tot die uitsluitlike gebruik vir gedeeltes van die erf vir die tuin of 'n swembad beskerm.